คือเราโดนแมวข่วนค่ะ เมื่อประมาณวันที่14 และได้ทำการไปหามา เข็มค่ะ แล้วก็จะมีการนัดฉีดยาไปเรื่อยๆ ประมาณ5เข็ม อยากทราบว่าฉีดสปีด้าฉีดยาตรงไหนคะ เพราะเรากลัวว่าจะฉีดตรงแผล เพราะมันเจ็บมาก
สวัสดีค่ะ SPPEDA นั้น คือวัคซีนป้องกันพิษสุนัขบ้า ซึ่งตำแหน่งที่มักจะใช้ฉีดยาคือบริเวณต้นแขน ไม่ได้ฉีดที่บริเวณแผลที่โดนข่วนค่ะ ส่วนรูปแบบการฉีดยา จะฉีดได้ 2 แบบคือ- การฉีดแบบเข้าชั้นกล้ามเนื้อ จะฉีดทั้งหมด 5 ครั้ง ครั้งละ 1 เข็ม คือฉีดเพียง 1 จุด ในวันที่ 0, 3, 7, 14, และ 28- การฉีดแบบเข้าใต้ผิวหนัง จะฉีดทั้งหมด 4 ครั้ง โดยฉีดครั้งละ 2 จุด เช่น ฉีดที่บริเวณแขนทั้ง 2 ข้าง ข้างละ 1 จุด และจะฉีดในวันที่ 0, 3, 7, และ 28ส่วนการฉีดยาเข้าไปที่บริเวณแผลนั้น คือการฉีดอิมมูโนโกลบูลิน (เซรุ่ม) ซึ่งจะฉีดในกรณีที่บาดแผลมีเลือดออก หรือบาดแผลอยู่บริเวณศีรษะ คอและใบหน้าหรือที่บริเวณมือค่ะ โดยจะฉีดรอบๆ บาดแผล และจะฉีดเพียงครั้งแรกครั้งเดียวค่ะ